

**Ειδικότητα στο πρόγραμμα Τ4Ε:**ΠΕ02

**Τίτλος σεναρίου:**

**«Αχ αυτή η γάτα!»**



Όνομα Επώνυμο

**Αντωνία Χίου**

Κωδικός Τμήματος: 2849

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 6](#_Toc69224385)

[Πλαίσιο Υλοποίησης 8](#_Toc69224386)

[Χρησιμοποιούμενα εργαλεία/μέσα 8](#_Toc69224387)

[Χρονοπρογραμματισμός 10](#_Toc69224388)

##

## Ταυτότητα σεναρίου

## **Τάξη:**

## Α΄ Γυμνασίου

## **Μάθημα/Γνωστικό Αντικείμενο:**

## Νεοελληνική Λογοτεχνία. Ξενόπουλος Γρηγόριος, "Η γάτα του παπά", Ενότητα 13η: *Οι φίλοι μας τα ζώα*

## **Προσδοκώμενα μαθησιακά αποτελέσματα**

Οι μαθητές και οι μαθήτριες να είναι σε θέση:

**1**. Να γνωρίσουν μερικούς από τους τρόπους με τους οποίους η λογοτεχνία ασχολείται με τον κόσμο των ζώων.

**2.** Να αντιληφθούν τον άνθρωπο ως μέρος του ευρύτερου οικοσυστήματος και να αναπτύξουν αισθήματα σεβασμού απέναντι στο βιοφυσικό περιβάλλον.

**3.** Να αναπτύξουν ενσυναίσθηση και φιλοσοφικό προβληματισμό για καταστάσεις της ανθρώπινης φύσης καλλιεργώντας φιλοζωικά αισθήματα.

**4.** Να επισημάνουν στοιχεία της διακειμενικότητας, κοινούς θεματικούς τόπους και μοτίβα που αναδεικνύουν τη διαχρονικότητα των προβλημάτων και των αξιών σε διαφορετικές κοινωνίες.

## **Προαπαιτούμενες γνώσεις των μαθητών για την υλοποίηση του σεναρίου:**

Γνώσεις για την πεζογραφία, γνώσεις για πρόσωπα και όντα της μυθολογίας.

Βασικές δεξιότητες στη χρήση Η/Υ και εξοικείωση με τις πλατφόρμες της e-class και του webex και των εργαλείων τους.

Εξοικείωση με το λογισμικό επεξεργασίας κειμένου (word) και της δημιουργίας παρουσιάσεων (power point και padlet).

## **Χρόνος υλοποίησης (για 1-2 διδακτικές ώρες στην ψηφιακή τάξη):**

Μια (1) διδακτική ώρα για το σύγχρονο μέρος και μια (1) διδακτική ώρα για το ασύγχρονο μέρος.

## **Σύντομη περιγραφή σεναρίου:**

Το παρόν σενάριο αφορά στη διδασκαλία της 13ης Ενότητας του μαθήματος της Νεοελληνικής Λογοτεχνίας της Α΄ Τάξης Γυμνασίου η οποία περιλαμβάνει κείμενα που έχουν κεντρικό θέμα τους την παρουσία των ζώων στη ζωή των ανθρώπων και εξετάζουν τις σχέσεις που αναπτύσσονται στο πλαίσιο της συνύπαρξης και συμβίωσής τους με αυτούς. Αφορά στην εξ αποστάσεως διδασκαλία σε μαθητές και μαθήτριες της δευτεροβάθμιας εκπαίδευσης με σύγχρονες και ασύγχρονες πρακτικές και δίνει έμφαση σε ατομικές και ομαδοσυνεργατικές δραστηριότητες –καθώς οι μαθητές θα εργαστούν ατομικά και σε ομάδες των 5 ατόμων στη σύγχρονη και την ασύγχρονη διδασκαλία- με τη χρήση εκπαιδευτικής πλατφόρμας (webex και e-class) με τη ενεργό ενθάρρυνση, υποστήριξη και καθοδήγηση της διδάσκουσας. Αποτελεί παράδειγμα συνεργατικής μελέτης λογοτεχνικού κειμένου στην εξ αποστάσεως εκπαίδευση με την αξιοποίηση των διαθέσιμων τεχνολογικών μέσων. Συνδυάζοντας τις δυο μορφές διδασκαλίας (ασύγχρονη, με την ανάθεση εργασιών στην πλατφόρμα e-class και σύγχρονη, με τη χρήση της πλατφόρμας webex) προσφέρουμε κάτι επιπλέον στην προστιθέμενη αξία της διδασκαλίας, καθώς τα δύο αυτά εργαλεία (σύγχρονη-ασύγχρονη) συμπληρώνουν το ένα το άλλο.

Στο μάθημά μας υπάρχουν 2 στάδια και ακολουθείται κυκλική πορεία με διακριτές φάσεις ενεργειών. Η διδασκαλία μας ξεκινά με το σύγχρονο υλικό και ακολουθεί η αξιοποίηση του υλικού στην ασύγχρονη διδασκαλία, με στόχο το υλικό να δοθεί για την εμπέδωση και αξιολόγηση της μάθησης που θα οδηγήσει σε αναστοχασμό.

**Εμπλεκόμενες γνωστικές περιοχές**

Λογοτεχνία, μυθολογία, Αισθητική Αγωγή (Μουσική, ζωγραφική, κινηματογράφος).

**Συμβατότητα με το αναλυτικό πρόγραμμα**

Το σενάριο είναι συμβατό με τη στοχοθεσία του Αναλυτικού Προγράμματος Λογοτεχνίας (γλωσσικός γραμματισμός, κοινωνικά συμφραζόμενα-συγκείμενο, κριτικός στοχασμός μέσα από διαλογικές διεργασίες, πολυτροπικός λόγος, σεβασμός στα ζώα).

**Τρόπος οργάνωσης**

Οι μαθητές και μαθήτριες θα εργαστούν ατομικά αλλά και ομαδικά, σε ομάδες των 5-6 ατόμων κατά τη σύγχρονη διδασκαλία και ατομικά ή ομαδικά κατά την ασύγχρονη διδασκαλία.

**Βασικό υλικό μελέτης**

Σχολικό βιβλίο (κυρίως το διαδραστικό σχολικό βιβλίο) και πολυμεσικό υλικό.

## **Δραστηριότητες που οδηγούν στην ενεργητική εμπλοκή των μαθητών:**

Βασιζόμαστε κυρίως σε ατομικές και ομαδοσυνεργατικές δραστηριότητες που γίνονται με τη χρήση της εκπαιδευτικής πλατφόρμας και αξιοποιούμε τις δυνατότητες των διαθέσιμων τεχνολογικών μέσων. Φροντίζουμε να συνδυάσουμε εύστοχα την ασύγχρονη διδασκαλία (με την ανάθεση εργασιών στην πλατφόρμα e-class) και τη σύγχρονη διδασκαλία (χρήση πλατφόρμας webex) ώστε να πετύχουμε προστιθέμενη αξία στη διδασκαλία, αφού τα παραπάνω αξιοποιούμενα εργαλεία αλληλοσυμπληρώνονται.

## **Χρησιμοποιούμενα εργαλεία (ονομαστικά):**

## **Σύγχρονης διδασκαλίας:**

**Εργαλεία Webex**: chat, whiteboard, annotate, breakout sessions, polling

## **Ασύγχρονης διδασκαλίας:**

**Εργαλεία e-class:** αξιοποίηση περιοχής εγγράφων, ασκήσεων, συζητήσεων, μηνυμάτων

# **Εξωτερικοί σύνδεσμοι:** Ψηφιακό Σχολείο, Πύλη για την Ελληνική Γλώσσα, Φωτόδεντρο (ΑΠΕΙΚΟΝΙΣΕΙΣ ΖΩΩΝ ΣΤΙΣ ΕΙΚΑΣΤΙΚΕΣ ΤΕΧΝΕΣ ΑΠΟ ΤΟΝ ΜΙΝΩΙΚΟ ΠΟΛΙΤΙΣΜΟ ΩΣ ΤΗ ΜΟΝΤΕΡΝΑ ΤΕΧΝΗ ΤΟΥ 20ΟΥ ΑΙΩΝΑ), Σπουδαστήριο Νέου Ελληνισμού (Παράλληλα κείμενα, Ανθολόγιο παιδικό, Οι φίλοι μας τα ζώα)

##  Βασική Ροή Σεναρίου Σύγχρονης

##  Βασική Ροή Σεναρίου Ασύγχρονης

## Πλαίσιο Υλοποίησης

Το σενάριο υλοποιείται με τη μορφή εξ αποστάσεως δραστηριοτήτων οι οποίες ανατίθενται στους μαθητές και στις μαθήτριες και εκπονούνται σύγχρονα -μέσω του περιβάλλοντος webex- (σύγχρονη διδασκαλία). Ολοκληρώνεται με την ανάθεση εξ αποστάσεως εργασιών οι οποίες ανατίθενται στους μαθητές και τις μαθήτριες και εκπονούνται ασύγχρονα μέσω της e-class (ασύγχρονη διδασκαλία). Στόχος είναι η ενεργοποίηση της αναγνωστικής ανταπόκρισης των μαθητών και μαθητριών απέναντι στο λογοτεχνικό πεζό κείμενο σε πολλαπλά επίπεδα.

## Χρησιμοποιούμενα εργαλεία/μέσα

* Εργαλεία Webex: chat, whiteboard, annotate, breakout sessions, polling.
* Εργαλεία e-class: αξιοποίηση περιοχής εγγράφων, ασκήσεων, συζητήσεων.
* Εξωτερικοί σύνδεσμοι:
* Ψηφιακό Σχολείο.
* [Διαδραστικό σχολικό βιβλίο (κείμενο)](http://ebooks.edu.gr/ebooks/v/html/8547/2228/Keimena-Neoellinikis-Logotechnias_A-Gymnasiou_html-empl/index13_02.html)
* [Σπουδαστήριο Νέου Ελληνισμού](http://www.snhell.gr/) (Ανθολόγιο Παιδικό, Οι φίλοι μου τα ζώα)
* Αποσπάσματα από το YouTube:
* Από το μιούζικαλ ["Cats"](https://www.youtube.com/watch?v=tXLavTQ1W8Q) όπου Οι ''Γάτες'' του Andrew Lloyd Webber, οι πρωταγωνιστές της μαγευτικής ανέκδοτης ποίησης του T.S. Eliot, τραγουδούν για πρώτη φορά στα ελληνικά στο θέατρο Ελληνικός Κόσμος. Σύντομη αναφορά στη σχέση T.S. Eliot -[Γιώργου Σεφέρη](https://selidodeiktes.greek-language.gr/lemmas/761/754)
* Από τα κινούμενα σχέδια με θέμα τις γάτες ["Tom & Jerry"](https://www.youtube.com/watch?v=JJHIJj_cpBU)
* Από τα κινούμενα σχέδια με θέμα τις γάτες ["Simon's cat"](https://www.youtube.com/channel/UCH6vXjt-BA7QHl0KnfL-7RQ)
* Από την ταινία "Ρατατούης"
* Τραγούδια με θέμα τη γάτα (π.χ. "Ενας Τούρκος στο Παρίσι", "Η Σερενάτα" κ.α.)
* Παράλληλα κείμενα:
* Ευγένιου Τριβιζά, "Η τελευταία μαύρη γάτα"
* Λουίς Σεπούλδεβα, "Η ιστορία του γάτου που έμαθε σ΄ένα γλάρο να πετά"
* Ηλίας Τανταλίδης ["Ο γάτος"](http://www.snhell.gr/kids/content.asp?id=167&cat_id=6)
* Λίνα Κάσδαγλη, ["Το τραγούδι της ψιψίνας"](http://www.snhell.gr/kids/content.asp?id=166&cat_id=6)
* Γρηγόριος Ξενόπουλος, ["Ένα γατάκι στον καθρέπτη"](http://www.snhell.gr/kids/content.asp?id=165&cat_id=6)
* Γρηγόριος Ξενόπουλος, ["Η γάτα του παπά"](https://logotechnikoistologio.wordpress.com/2019/03/13/%CE%B7-%CE%B3%CE%B1%CF%84%CE%B1-%CF%84%CE%BF%CF%85-%CF%80%CE%B1%CF%80%CE%B1-%CE%B3%CF%81%CE%B7%CE%B3%CE%BF%CF%81%CE%B9%CE%BF%CF%83-%CE%BE%CE%B5%CE%BD%CE%BF%CF%80%CE%BF%CF%85%CE%BB%CE%BF%CF%83/) (ολόκληρο το διήγημα)
* Διαλεχτή Ζευγώλη-Γλέζου, ["Εφτά μαύροι γάτοι"](http://www.snhell.gr/kids/content.asp?id=168&cat_id=6)

Χρονοπρογραμματισμός

***1. Σύγχρονη διδασκαλία* με τη χρήση της πλατφόρμας Webex (45')**

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.** Επαφή με το λογοτεχνικό κείμενο(Διάρκεια: 5') | Τι περιμένετε να διαβάσετε κρίνοντας από **τον τίτλο** του κειμένου; Ανάγνωση ολόκληρου του διηγήματος (όχι μόνο του αποσπάσματος) από το σχολικό βιβλίο από την εκπαιδευτικό (σύνδεση με το αρχικό τμήμα του κειμένου που προηγείται και παραλείπεται στο σχολικό βιβλίο)Ανταπόκριση αναγνωστών/τριών: Κάντε ένα σχόλιο για τις πρώτες εντυπώσεις σας από το διήγημα: [Πώς σας φάνηκε; τι σκεφτήκατε μόλις το διαβάσατε; Ποιες εικόνες/λέξεις σας ήρθαν στο μυαλό;]Σχολιάστε τις δυο εικόνες του σχολικού κειμένου με τη γάτα.  | Γίνεται μια συζήτηση για να κατατεθούν οι πρώτες εντυπώσεις. | Webex- Εργαλεία: whiteboard, annotate, chat. |
| **Φάση 2.** Γνωριμία με τον ήρωα(Διάρκεια: 7 ' ) | Γνωριμία με το ποιητικό υποκείμενο και τα πρόσωπα (χώρος, χρόνος, σκέψεις, πράξεις, ψυχοσύνθεση). Ατομικές δραστηριότητες και συζήτηση στην πλατφόρμα Webex.Αναρτώ στο chat μια σειρά από δραστηριότητες, π.χ.:* Ποιος ο χώρος όπου διαδραματίζεται η ιστορία; Σε ποια περιοχή της Ελλάδας; Ποιος ο χρόνος; Γιατί το κείμενο ξεκινά με τη φράση "Πέρασε ήσυχα η εβδομάδα"; Τι έχει προηγηθεί; Σχολιάστε την έναρξη του αποσπάσματος από τη "μέση" της ιστορίας. Σας θυμίζει κάτι από την Οδύσσεια αυτός ο τρόπος αφήγησης;
 | Κάθε μαθητής και μαθήτρια προχωρά ατομικά σε αυτές ώστε να καταλάβει το νόημα του κειμένου. Σε αυτές τις δραστηριότητες δε βαθμολογείται η επίδοση, γιατί πολλές απαντήσεις δραστηριοτήτων είναι ενδεικτικές), αλλά αξιολογείται η συμμετοχή στην κειμενική διερεύνηση. Οι δραστηριότητες εξάλλου αποτελούν εναλλακτικά εργαλεία μίας διαλογικής κειμενικής προσέγγισης στην τάξη. Στη συνέχεια, κάθε μαθητής και μαθήτρια συμμετέχει στον διάλογο της τάξης αξιοποιώντας τα ευρήματά του (Φάση 3), εμβαθύνοντας στη γνωριμία με το διήγημα και τα πρόσωπα-ήρωες | Webex Εργαλεία: whiteboard, annotate, chat, polling |
| **Φάση 3.**Προθετικότητα δημιουργού(Συνολική διάρκεια: 25' ) | Ομαδική δραστηριότητα.Α. Διάρκεια: 10'Ας υποθέσουμε ότι o συγγραφέας δίνει μια συνέντευξη για τις προθέσεις του όσον αφορά αυτό το διήγημα. Τι θα έλεγε; (Φιλοζωικά αισθήματα)Β. Συζήτηση στην τάξη (Διάρκεια: 15' ).  | Α. Χωρίζω τους μαθητές και τις μαθήτριες σε ομάδες των 5-6 ατόμων. Οι ομάδες διεξάγουν την ίδια δραστηριότητα που θα τους βοηθήσει να συνεργαστούν και να αντιληφθούν την προθετικότητα του δημιουργού. Μετά από συζήτηση, κρατούν σημειώσεις (π.χ. σε ένα online έγγραφο).Ο εκπρόσωπος κάθε ομάδας συλλέγει τις απόψεις όλων και τις παρουσιάζει στην ολομέλεια.Β. Παρουσίαση των σημειώσεων κάθε ομάδας. | Webex- Eργαλεία: breakout sessions, online έγγραφα. |
| **Φάση 4**.Επικοινωνία και Αναστοχασμός(Συνολική διάρκεια: 8' ) | Α. «Δηλώστε ο καθένας ένα χωρίο (λέξη, λεκτικό σχήμα, πρόταση, περίοδο) του κειμένου που το θεωρείτε ιδιαίτερο. Αν θέλετε μοιραστείτε στην τάξη το «γιατί». Β. Κατάθεση της προσωπικής επιλογής ενός λογοτεχνικού χωρίου.Γ. Εντοπίστε στο κείμενο πού υπάρχει περιγραφή, αφήγηση, διάλογος και σχόλιο (συμμετέχει ο συγγραφέας- αφηγητής στο κείμενο ως ήρωας;)Δ. Υπογραμμίστε στο κείμενο ιδιωματικές λέξεις και σχήματα λόγουΕ. Γράψτε στον whiteboard με κόκκινο χρώμα λέξεις που αποδίδουν τον χαρακτήρα της παπαδιάς και με μπλε χρώμα λέξεις που αποδίδουν τον χαρακτήρα του παπά.  | Α. Φιλαναγνωστική πρακτική: επιλογή χωρίων του κειμένου και ανάδειξή τους ως προσωπική προτίμηση.Β. Κάθε μαθητής και μαθήτρια αναρτά μια φράση ή λέξη του κειμένου ή μια εικόνα που έχει ιδιαίτερη σημασία γι’ αυτόν ή γι’ αυτήν. | Webex- Εργαλεία: annotate, chat, whiteboard. |

***2. Ασύγχρονη διδασκαλία με* τη χρήση της πλατφόρμας e-class (45')**

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.** Λογοτεχνική Ανάγνωση(Διάρκεια: 10') | Προσωπική ανάγνωση ολόκληρου του διηγήματος από τον υπολογιστή (σύγκριση κειμένου σε πολυτονική και μονοτονική γραφή) | Κάθε μαθητής και μαθήτρια διαβάζει το κείμενο. | Περιβάλλον e-class. Ψηφιακό Σχολείο. Σπουδαστήριο Νέου Ελληνισμού (Ανθολόγιο παιδικό, Οι φίλοι μας τα ζώα) |
| **Φάση 2.** Διερεύνηση – εκπόνηση εργασιών(Διάρκεια: 15') | 1. Αξιοποιώντας ψηφιακά μέσα (π.χ. powerpoint, padlet) παρουσιάστε την ιστορία του διηγήματος σε ένα πολυτροπικό κείμενο (αφίσα) ή πολυμεσική παρουσίαση.2. Αφού περιηγηθείτε στο υλικό που έχει αναρτηθεί στα *Έγγραφα* και στα *Πολυμέσα* στην *e-class* στο μάθημα της Νεοελληνικής λογοτεχνίας (παράλληλα κείμενα και video) δημιουργήστε μία παρουσίαση/ έκθεση/διαδραστικό βιβλίο-λεύκωμα με τίτλο "Η γάτα στην τέχνη", παρουσιάζοντας ποικίλες μορφές τέχνης (μουσική, ζωγραφική, λογοτεχνία, κινηματογράφος κ.α.). Να δώσετε έναν τίτλο-λεζάντα σε κάθε έκθεμά σας και να παραθέσετε λίγα λόγια που εξηγούν την επιλογή σας. 4. Αφού μελετήσετε τα παράλληλα κείμενα να γράψετε ένα συνεργατικό κείμενο (online έγγραφο) στο οποίο να καταγράφετε τα κοινά χαρακτηριστικά-συμπεριφορές της γάτας σε όλα τα κείμενα. 5. Ανεβάστε φωτογραφίες (ή video) του δικού σας κατοικίδιου ή αδέσποτων ζώων ώστε να δημιουργήσουμε έκθεση φωτογραφίας (σε ppt ή και padlet).6. Υποθέστε ότι είστε η γάτα του κειμένου. Σε ένα κείμενο παρουσιάστε τον εαυτό σας (όνομα, ιδιότητα, καταγωγή, κάποια βιογραφικά στοιχεία), μιλώντας για τη ζωή σας και τη συμπεριφορά σας. | Ανάληψη και εκπόνηση εργασίας από κάθε μαθητή και μαθήτρια σε ασύγχρονο πλαίσιο. Κάθε μαθητής και μαθήτρια μπορεί να επιλέξει μία ή δύο από τις προτεινόμενες εργασίες. | Περιβάλλον e-class. Ψηφιακό Σχολείο. |
| **Φάση 3.**Ανάρτηση εργασιών - δημοσιοποίηση(Διάρκεια: 20' ) | Οι μαθητές και οι μαθήτριες αναρτούν τις εργασίες τους στην πλατφόρμα e-class. Εκεί δίνεται η δυνατότητα της δημόσιας παρουσίασης και σχολιασμού όλων των εργασιών (π.χ. στις «Συζητήσεις»). | Δημιουργώ το κατάλληλο περιβάλλον για συζήτηση μεταξύ των μελών όλων των ομάδων και τη δημιουργική έκφραση. Θέτω διάφορα ερωτήματα και ζητώ την άποψή τους. Βοηθώ στη διαμόρφωση και την κατανόηση των κριτηρίων αξιολόγησης των δραστηριοτήτων, είτε προτείνοντας κριτήρια αξιολόγησης, είτε με πρόσθετες υποδείξεις στην εκφώνηση των ασκήσεων. Σε ατομικό επίπεδο, αξιολογώ τη συμμετοχή στον σχολιασμό και τις παρατηρήσεις των μαθητών και μαθητριών αναρτώντας ασκήσεις κλειστού τύπου (συμπλήρωση κενών, σωστού-λάθους, ταιριάσματος) με προθεσμία σε μια προσπάθεια να ελεγχθεί ο βαθμός κατανόησης του κειμένου.Σε ομαδικό επίπεδο αξιολογώ την εργασία που υποβάλλει κάθε ομάδα (αν υποβληθούν ομαδικές εργασίες). | Περιβάλλον e-class. Ψηφιακό Σχολείο. |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

Για την υλοποίηση του σεναρίου αξιοποιήθηκε η πλατφόρμα Webex για το σύγχρονο μέρος της διδασκαλίας και το περιβάλλον e-class για το ασύγχρονο μέρος, με χρήση πολλών εργαλείων των δύο αυτών περιβαλλόντων, (Εργαλεία Webex: chat, whiteboard, annotate, breakout sessions. Εργαλεία e-class: αξιοποίηση περιοχής εγγράφων, ασκήσεων, συζητήσεων). Εξάλλου αξιοποιήθηκαν και εξωτερικοί σύνδεσμοι (π.χ. Σπουδαστήριο Νέου Ελληνισμού, Ψηφιακό Σχολείο κ.α.). Οι δύο πλατφόρμες αλληλοσυμπληρώνονται, συμβάλλοντας στην επίτευξη των στόχων του σεναρίου. Στις προηγούμενες ενότητες παρουσιάστηκαν αναλυτικές οδηγίες για τη ροή του σεναρίου (σύγχρονης και ασύγχρονης διδασκαλίας τον χρονοπρογραμματισμό και τις δραστηριότητες.

*Πηγή: Για τη συγγραφή του σεναρίου χρησιμοποιήθηκε το ημιτελές εκπαιδευτικό σενάριο για τη διδασκαλία της Λογοτεχνίας με θέμα την Ιθάκη του Καβάφη, το οποίο βρίσκεται στις ψηφιακές πλατφόρμες e-class και e-me της Ταχύρρυθμης Επιμόρφωσης Εκπαιδευτικών στην εξ αποστάσεως εκπαίδευση (Τ4Ε).*